# Levende Demokrati Næstved

Vi synes ikke, der er gang nok i demokratiet i Næstved. Vi synes ikke, der er borgerengagement nok. Vi synes ikke politikerne lytter nok. At gå i stemmeboksen hver fjerde år eller komme til en borgerhøring, hvor de store linjer allerede er besluttet, skaber ikke et levende demokrati. Manglende engagement og dialog mellem valgene betyder, at gode ideer og klog eftertænksomhed går tabt til skade for os alle sammen. Det skal der gøres noget ved. Derfor er vi nogle borgere, som har stiftet foreningen ”Levende Demokrati Næstved” og opfordrer alle interesserede til at komme til første generalforsamling, som afholdes på mandag d. 12. juni 19:00 – 21:00 på Næstved Bibliotek, Kvægtorvet. Lektor på RUC, Pernille Almlund, som var én af forskerne på undersøgelsen af demokratiet i Næstved i forbindelse med kommunevalget 2013, kommer til generalforsamlingen og sætter foreningens formål ind i et større perspektiv.

**Formål** (§ 1)

Levende Demokrati Næstveds formål er at fremme og styrke aktive og velfungerende demokratier i Næstved kommune til de fælles bedste.

## Der var en gang …

Der var en gang hvor bønderne var aktive med andelsbevægelse, højskoler, bondevennerne og partiet Venstre. Der var en gang hvor arbejderne var aktive i en arbejderbevægelse med fagforeninger, kooperativer, DUI og Socialdemokratiet. Men med høj økonomisk vækst, fuld beskæftigelse, individualisme og en velfungerende velfærdsstat fra 60erne, lænede vi os politisk tilbage, havde travlt med arbejdslivet, børn, indkøb og TV, og i øvrigt var samfundet blevet for kompliceret for os almindelige borgere. Det mente både vi og de økonomer og teknokrater, som fik mere og mere magt.

**Aktiviteter** (§2, Stk. 1)

Levende Demokrati Næstved v il rent praktisk fremme sin målsætning på følgende vis:

1. gennem at organisere åbne, tema-baserede arrangementer, debatcafeer, foredrag, workshops etc.
2. gennem debatindlæg på diverse medier
3. gennem møder med beslutningstagere
4. gennem andre arrangement, som tjener formålet. Dette kan inkludere publikationer, deltagelse i organisationer med lignende målsætning samt mere aktionsbaserede tiltag i det offentlige rum indenfor rammerne af et demokratisk og fredeligt samfund.

**Ikke partipolitisk** (§1, Stk. 3)

Levende Demokrati Næstveds formål er at styrke et folkeligt demokrati generelt. Foreningen har ingen partipolitisk tilknytning.

## Politikerlede og populisme

Og det gik jo sådan set meget godt. Vi passede vores og politikerne deres. Det var det nemmeste for begge parter. Men et resultat af dette var også at engagementet i de politiske partier faldt støt og politikerleden og populisme voksede lige så støt. Demokratiet blev svagt, og borgernes potentiale for at bidrage til gode beslutninger for det fælles bedste blev ikke udnyttet. Her står vi så nu, og det duer ikke og slet ikke i en tid, hvor vi stå overfor store økonomiske, teknologiske og miljømæssige udfordringer på mange niveauer, som kræver udbredt samarbejde.

## Et levende og stærkt demokrati i Næstved

Foreningen Levende Demokrati Næstveds formål er at genoplive såvel det folkelige engagement i lokal- og kommunalpolitik som politikere og lederes engagement med borgerne. Det vil vi f.eks. gøre gennem at arrangere workshops, hvor almindelig mennesker kan komme og diskutere, hvordan vi fremadrettet ønsker at vores lokalområde, skoler, sundhedssystem etc. eller Næstved kommune som helhed skal udvikle sig. På disse temabaserede workshops vil vi sammen stimulere vores fantasi om, hvorledes tingene *bør* være og udvikle forslag til beslutningstagere så som byrådet, skolebestyrelse og ledere. Efterfølgende vil vi offentliggøre forslagene, fremsende dem til beslutningstagerne bredt forstået og insistere på at de kommer med et eller andet svar. Det er trods alt første skridt i retning af mere dialog. Derfra må vi så udvikle tingene videre. Workshopperne er blot en type af aktiviteter vi planlægger. Med hensyn til andre aktiviteter se boks om ”Aktiviteter”.

## Ikke en brokkeklub

Levende Demokrati Næstved vil koncentrere sig om at være fremadrettet. Vi ønsker ikke at borgerne skal bruge alt for meget krudt på at kritisere allerede trufne beslutninger. De bliver sjældent lavet om, og desuden bliver man meget træt af at høre på brok. Vi ønsker at samle borgere, som vi være fremadrettet kreative, som synes at noget skal ske, og som vil insistere på at få dialogen mellem borgere og beslutningstagere til at fungere langt bedre, end den gør i dag. Det betyder ikke at vi ikke skal diskutere allerede trufne beslutninger overhovedet, men målet skal være at finde ud af, hvad der måske gik galt, og hvad vi kan lære af det.

**Fremadrettet** (§ 2, Stk. 2)

Levende Demokrati Næstveds formål er primært at fremme en *fremadrettet* demokratisk debat og vil beskæftige sig med kritiske diskussioner af allerede trufne beslutninger i det omfang, dette kan føre til øget indsigt og fremadrettede forslag.

Vi håber at kunne igangsætte en positiv proces, hvor såvel borgere som beslutningstagere kan blive styrket i troen på at det nytter med aktive, levende demokratier. Vi må arbejde på at bryde den opfattelse at det alligevel ikke nytter at engagere sig. Se demokratihjulet

## Vi tror det kan blive spændende



Demokratihjulet

Vi er fire næstvedborgere som har stiftet foreningen: Bjørn Bjerking, Jakob Jespersen, Jørgen Nielsen og Susanne Steensgaard Tariq. Men hvis vi skal have liv i demokratiet, skal vi være rigtig mange medlemmer til at udvikle ideerne videre, skaffe finansiering, arrangere møder, skrive artikler, opdatere Facebook, laver aktioner i det offentlige rum osv. Vi tror det kan blive spændende, sjovt og kan føre til bedre beslutninger på mange niveauer indenfor vores kommune. Vi tror også det er nødvendigt, hvis vi i fællesskab skal skuldre de mange af de udfordringer, vi fremover vil stå overfor.

Hvis du synes, at Levende Demokrati Næstved lyder som en interessant idé, så mød op til foreningens første generalforsamling mandag d. 12. juni 19:00 – 21:00 på Næstved Bibliotek, Kvægtorvet. Hvis du kontakter os, kan vi også sender dig foreningens vedtægter og dagsordenen for generalforsamlingen.

[- og så skal der være nogle kontakt-informationer – evt. blot til Bjørn]

[her er vores kontaktinformationer]

|  |  |  |
| --- | --- | --- |
| Bjørn Bjerking | Indre Vordingborgvej 19C, 2.3, 4700 Næstved | 4294 4622 |
| Susanne Steensgaard Tariq | Slagelsevej 72, 4700 Næstved | 4046 5420 |
| Jørgen Nielsen | Amtmandsstien 14, 4700 Næstved | 4219 7358 |
| Jakob Jespersen | Sorøvej 495, 4700 Næstved | 4255 1080 |

]